**РЕШЕНИЕ № ПВ – 169 – ПР/2016 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становища от РЗИ Пловдив и БД ИБР - Пловдив

**Р Е Ш И Х**

**да не се извършва** оценка на въздействието върху околната среда за

**инвестиционно предложение**: **„Изграждане на система за капково напояване на овощни дървета, захранвана от собствен водоизточник - тръбен кладенец“,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение:** в имоти №№69874.38.2, 69874.35.6, 69874.35.5, 69874.35.4, 69874.35.3, 69874.38.3, землището на с. Строево, общ. Марица, обл. Пловдив.

**Възложител: ЗП „Н. ПАВЛОВ”**

**Характеристика на инвестиционното предложение:**

Инвестиционното предложение предвижда изграждане на система за капково напояване на овощни дървета, захранвана от собствен водоизточник - тръбен кладенец. Поливната система ще бъде развита в имоти с №№69874.38.2, 69874.35.6, 69874.35.5, 69874.35.4, 69874.35.3, 69874.38.3 в землището на с. Строево, общ. Марица, обл. Пловдив. Водоизточникът (тръбният кладенец) за захранване на системата за капково напояване се предвижда да бъде изграден в имот №69874.35.5 в землището на с. Строево, общ. Марица, обл. Пловдив.

Инвестиционното предложение е свързано с изграждане на тръбен кладенец за добив на подземни води. Необходимите водни количества за водовземане от сондажният кладенец са:

|  |  |  |  |
| --- | --- | --- | --- |
| Цели на водовземането | Годишен воден обем, м3/ год. | Средноденонощен дебит, л/ сек. | Максимален дебит, л/сек. |
| Поливане на овощна градина  | 15 768,00 | 0,500  | 9,00 |

 За осигуряване на тези количества ще бъде изграден един тръбен кладенец с дълбочина до 20,0м. Съоръжението ще бъде изградено след получаване на разрешително за водовземане от подземни води, чрез ново водовземно съоръжение от Басейнова дирекция– „Източнобеломорски район“ .

Конструкция на проектния тръбен кладенец.

|  |  |  |  |
| --- | --- | --- | --- |
| Интервалот ÷ до, м | Вид на обсадните тръби | Дължина филтрите, м | Задтръбно пространство |
| 0,0 ÷ 2,0 | Плътна, PVC- тръбаØ 200 х 7,7мм | - | циментация |
| 2,0 ÷ 5,0 | Плътна, PVC- тръбаØ 200 х 7,7мм | - | речен филц4-16мм |
| 5,0 ÷ 9,0 | Филтри, PVC-тръбаØ 200 х 7,7мм | 4,0 | речен филц4- 16мм |
| 9,0 ÷ 10,0 | Плътна, PVC- тръбаØ 200 х 7,7мм | - | речен филц4- 16мм |
| 10,0 ÷ 17,0 | Филтри, PVC-тръбаØ 200 х 7,7мм | 7,0 | речен филц4-16мм |
| 17,0 ÷ 20,0 | Утайник, PVC- тръбаØ 200 х 7,7мм | - | речен филц4-16мм |

Напоителната система се предвижда да включва: главен тръбопровод, разпределителен тръбопровод; капков тръбопровод;

Предвижда се оформянето на четири броя поливни участъка, разположени на цялата площ.

Формират се четири поливни участъка с четири броя кранови възли.

Всеки участък ще бъде разделен на поливни секции. Разпределителните клонове ще захранват капковия тръбопровод с монтираните капкообразуватели. Капковият тръбопровод ф16 ще се монтира на терена и е с фабрично вградени отвори- капкообразуватели - „компенсиращи налягането”, разстояние до 75 см. между тях и дебит 1,3 л/час на всеки от отворите.

Транспортните главни водопроводи са от РЕ тръба с диаметър от ø 90 до ø 50 за налягане 0,6 Мра. Тези тръбопроводи ще се положат под земята в предварително изкопани траншеи с ширина максимално до 0,20м и средна дълбочина до 0,60м.

Не се предвижда изграждане на нова, нито промяна на съществуващата пътна инфраструктура.

 Инвестиционното предложение попада в обхвата на т.1, буква „в“ и т.2, буква „г“ от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

 Част от имоти №69874.38.2, 69874.35.4, 69874.35.5, 69874.35.3, 69874.38.3 землище на с. Строево, общ. Марица, обл. Пловдив, предмет на инвестиционното предложение, **попадат в границите на защитена зона BG0000444 „Река Пясъчник” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.).**

 **Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4** във връзка с ал.1 от Закона за биологичното разнообразие.

 След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея **е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания и и на дивата флора и фауна, предмет на опазване в защитена зона „Река Пясъчник”, поради следните**

**мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Изграждането на системата за капково напояване, захранвана от собствен водоизточник (тръбен кладенец) има за цел водообезпечаване и развитие на земеделското стопанство, чрез намаляване значително разхода за вода при отглеждането и обработката на трайни насаждения, с което да се увеличи общото годишно производство на фирмата, чрез прилагане на съвременни технологии за проектиране и монтаж, като не се очакват отрицателни въздействия върху компонентите на околната среда.

Проектният ТК ще се изгради, в имот №69874.35.5 в землището на с. Строево, общ. Марица, обл. Пловдив и има следните координати:

|  |  |
| --- | --- |
| Координатна система- WGS84 | H |
| B 42006`47,472`` | L 24045`36,450`` | 195,00 |
| Координатна с-ма 2005г. |
| Х 4682193,609 | У 433814,047 |
| Координатна с-ма 1970г.  |
| Х 4557131,843 | У8611910,023 |

* Всички дейности по време на строителството и експлоатацията на инвестиционното предложение ще се осъществяват в границите на предвидената за реализация територия и няма да излизат с влиянието си извън нея.
* Реализацията и експлоатацията на сондажния кладенец ще се извърши по класически методи за подобен тип съоръжения и не се очаква да доведат до замърсяване и дискомфорт на околната среда, тъй като не се предвиждат дейности, при които се отделят значителни замърсители в околната среда.
* В хода на експлоатация на обекта не се предполага замърсяване и дискомфорт на околната среда. Осъществяването на системата за капково напояване има изцяло положителен ефект, свързан с намаляване на почвената ерозия и отглеждане на насажденията с минимален разход на вода.
* Незначителните количества отпадъци, генерирани вследствие реализацията и експлоатацията на инвестиционното предложение, ще се управляват съгласно утвърдените нормативни изисквания за дейности с отпадъци.
* За осъществяването на цялостното инвестиционно предложение не е необходимо изграждане на нова пътна инфраструктура, ще се използва съществуваща такава.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.
* С писмо изх. № КД-04-405/16.09.2016г. БД ИБР Пловдив е дала заключение за допустимост на инвестиционното предложение от гледна точка на постигане на целите на околната среда и мерките за постигане на добро състояние на водите, като е определила степента на въздействие от реализацията на ИП върху водите и водните системи, като незначителна.

**III. Способността за асимилация на екосистемата в естествената околна среда**:

* Имотите, в които ще се предвижда реализацията на ИП са земеделски земи, начин на трайно ползване – нива, на територията им липсва растителна покривка, елемент на природни местообитания и местообитания на видове, предмет на опазване в защитена зона „Река Пясъчник”. Предвид това, както и поради факта, че в тях липсват природни местообитания на местообитания на видове, предмет на опазване в защитената зона, не се очаква увреждане, унищожаване или фрагментацията защитените зони и техните елементи.
* Предвид характера на инвестиционното предложение не се предполага значително по степен безпокойство на животинските видове, предмет на опазване в защитената зона.
* За осъществяването на инвестиционното предложение не се налага промяна на съществуваща инфраструктура и не е необходимо изграждане на нова такава. Това не предполага усвояване на допълнителни площи, които да доведат до увреждане или унищожаване на местообитания на видове, предмет на опазване в защитените зони и няма вероятност от намаляване числеността и плътността на популациите на видовете, предмет на опазване в защитените зони и до намаляване на благоприятния им природозащитен статус.
* Предвид извършения анализ на фактическата обстановка в района на инвестиционното предложение не се очаква кумулативно отрицателно въздействие със значителен ефект върху защитените зони и техните елементи от реализацията му спрямо одобрени до момента други инвестиционни предложения, планове, програми и проекти.
* Реализирането на инвестиционното предложение не предполага генериране на емисии и отпадъци в количества, които да окажат значително отрицателно въздействие върху защитените зони.

 **IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие, в резултат на изграждане на системата за капково напояване на овощната градина и сондажния кладенец, е ограничен и локален в рамките на разглежданите имоти.
* Монтирането на системата за капково напояване ще осигури ефективно отглеждане на насажденията с минимален разход на вода. Посредством дейността ще се повиши количеството и качеството на произвежданата продукция.
* Вероятността от поява на въздействие върху компонентите на околната среда от дейностите по изпълнението на проекта се определя като минимална.
* Въздействието върху компонент води ще бъде пряко, краткотрайно и временно в рамките на ежегодния поливен сезон. Системата за капково напояване спестява значително разхода на вода.
* Сондажните работи не включват използване, съхранение, транспорт, производство и работа с материали, които могат да бъдат опасни за околната среда и здравето на хората.
* По време на експлоатацията на инвестиционното предложение не се очаква отрицателно въздействие върху хората и респективно върху тяхното здраве, също така и върху компонентите на околната среда - атмосферния въздух, водите, почвите, земните недра, флората и фауната.
* С писмо изх. № 8071/15.12.2016г. РЗИ-Пловдиве определила, че не се очакват неблагоприятно въздействие и риск върху човешкото здраве при реализация на инвестиционното намерение. ИП не засяга СОЗ около водоизточници и съоръжения за питейно-битово водоснабдяване.
* Реализацията на предложението не предполага трансгранично въздействие.

 **V. Обществен интерес към предложението за строителство, дейности или технологии:**

• Съгласно изискванията на чл. 4, ал. 2 от Наредбата за ОВОС, възложителят е уведомил писмено за инвестиционното си намерение Община Марица и кметство с. Строево.

• В изпълнение на изискванията на чл. 6, ал. 9 и ал. 10 от Наредбата за ОВОС е осигурен обществен достъп до изготвената информация по Приложение 2, като е представено копие от документацията на Община Марица и кметство с. Строево. Община Марица и кметство с. Строево писмено са информирали РИОСВ-Пловдив, за липса на постъпили възражения относно инвестиционното предложение.

• Възложителят от своя страна е информирал засегнатото население, чрез съобщение на интернет страница за обяви за изготвената информацията по приложение №2.

• Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**При следното условие:**

* Водата от сондажния кладенец може да се ползва само при спазване на всички процедури по разрешителен режим, съгласно чл. 50, ал. 7, т. 1 от *Закона за водите.*

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/или Административен съд– Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 27.12.2016г.**

*Директор на РИОСВ - Пловдив*

 Съгласували:............. Изготвили: ..............

 Д. Димитров, Директор Дирекция „ПД” Ж. Боева, мл.експерт/21.12.2016г./

 Кристиян Казанджиев,юрисконсулт..………….. Д. Величкова, ст. експерт ………